CELEX: 32010D0226
Language: et
Date: 2010-04-20 00:00:00
Title: 2010/226/: Komisjoni otsus, 20. aprill 2010 , Euroopa Parlamendi ja nõukogu määruse (EÜ) nr 1907/2006 XVII lisas loetletud lühiahelaliste klooritud parafiinide (SCCP) kasutuspiirangu läbivaatamise kohta (teatavaks tehtud numbri K(2010) 1942 all) (EMPs kohaldatav tekst)

22.4.2010   
            
            
               ET
            
            
               Euroopa Liidu Teataja
            
            
               L 100/15
            
         KOMISJONI OTSUS,
   20. aprill 2010,
   Euroopa Parlamendi ja nõukogu määruse (EÜ) nr 1907/2006 XVII lisas loetletud lühiahelaliste klooritud parafiinide (SCCP) kasutuspiirangu läbivaatamise kohta
   (teatavaks tehtud numbri K(2010) 1942 all)
   (EMPs kohaldatav tekst)
   (2010/226/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 18. detsembri 2006. aasta määrust (EÜ) nr 1907/2006 (mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaaliamet ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ), (1) eriti selle artikli 69 lõiget 5,
   olles nõu pidanud määruse (EÜ) nr 1907/2006 artikli 133 kohaselt asutatud komiteega
   ning arvestades järgmist:
   
               (1)
            
            
               4. juuni 2009. aasta kirjas tegid Madalmaad ettepaneku määruse (EÜ) nr 1907/2006 XVII lisas kande 42 all loetletud lühiahelaliste klooritud parafiinide (SCCP) kasutuspiirangu läbivaatamiseks ning esitasid toetavad tõendid kooskõlas kõnealuse määruse artikli 69 lõikega 5. Madalmaad väidavad, et kõnealused ained on keskkonnaohtlikud eelkõige seetõttu, et neid lisatakse muu hulgas kummitoodetesse, ehitusmaterjalidesse (hermeetikud), tekstiilidesse ning värvitud ja pinnakattematerjalidega töödeldud toodetesse, kust nad nende toodete eluea jooksul lenduvad, leostuvad või erodeeruvad.
            
         
               (2)
            
            
               Euroopa Liidu riskihindamise aruande (2) (mis on ette nähtud nõukogu 23. märtsi 1993. aasta määrusega (EMÜ) nr 793/93 olemasolevate ainete ohtlikkuse hindamise kohta) (3) uues versioonis jõuti järeldusele, et lühiahelalised klooritud parafiinid vastavad püsiva, bioakumuleeruva ja toksilise aine kriteeriumidele ning määratleti täiendavad keskkonnaohud seoses kasutusega tekstiili aluskihis ning kummi valmistamisel ja töötlemisel. Püsiva, bioakumuleeruva ja toksilise aine omaduste tõttu määratleti lühiahelalised klooritud parafiinid väga ohtlike ainetena (VOA) ning lisati kandidaatainete loetellu vastavalt määruse (EÜ) nr 1907/2006 artiklile 59.
            
         
               (3)
            
            
               7. juuni 2007. aasta otsusega 2007/395/EÜ, mis käsitleb lühiahelaliste klooritud parafiinide kasutamist reguleerivaid riiklikke norme, millest Madalmaade Kuningriik on teatanud kooskõlas EÜ asutamislepingu artikli 95 lõikega 4, (4) andis komisjon Madalmaadele loa säilitada lühiahelalisi klooritud parafiine käsitlevad riiklikud normid, mis olid rangemad kui nõukogu 27. juuli 1976. aasta direktiivi 76/769/EMÜ (liikmesriikide õigus- ja haldusnormide ühtlustamise kohta seoses teatavate ohtlike ainete ja valmististe turustamise ja kasutamise piirangutega) (5) I lisas lühiahelaliste klooritud parafiinide suhtes sätestatud normid. Kõnealused olemasolevad rangemad piirangud lühiahelaliste klooritud parafiinide suhtes on loetletud määruse (EÜ) nr 1907/2006 artikli 67 lõike 3 kohases komisjoni teatises (6). Madalmaad võivad neid piiranguid säilitada kuni 1. juunini 2013.
            
         
               (4)
            
            
               On tehtud ettepanek lisada lühiahelalised klooritud parafiinid ÜRO Euroopa Majanduskomisjoni piiriülese õhusaaste kauglevi konventsiooni juurde kuuluvasse püsivate orgaaniliste saasteainete protokolli ning Stockholmi konventsiooni püsivate orgaaniliste saasteainete protokolli. Kuna kõnealuseid aineid ei ole nimetatud dokumentidesse veel lisatud, on asjakohane algatada lühiahelaliste klooritud parafiinide kasutuspiirangu läbivaatamine vastavalt määrusele (EÜ) nr 1907/2006, et mitte viivitada sobivate ohtu vähendavate meetmete võimaliku kehtestamisega.
            
         
               (5)
            
            
               Kooskõlas määruse (EÜ) nr 1907/2006 artikli 69 lõikega 4 peavad Madalmaad koostama selle määruse XV lisa nõuetele vastava toimiku,
            
         ON VASTU VÕTNUD KÄESOLEVA OTSUSE:
   Artikkel 1
   Määruse (EÜ) nr 1907/2006 XVII lisas kande 42 all loetletud lühiahelaliste klooritud parafiinide (SCCP) kasutuspiirang vaadatakse läbi selle määruse artiklis 69 sätestatud korras.
   Artikkel 2
   Käesolev otsus on adresseeritud liikmesriikidele ja Euroopa Kemikaaliametile.
   
      Brüssel, 20. aprill 2010
      
         
            Komisjoni nimel
         
         
            asepresident
         
         Antonio TAJANI
      
   
   
      (1)  ELT L 396, 30.12.2006, lk 1.
   
      (2)  The European Union Risk Assessment Report – uuendatud versioon, august 2008 – on kättesaadav aadressil: http://ecb.jrc.ec.europa.eu/
   
      (3)  EÜT L 84, 5.4.1993, lk 1.
   
      (4)  ELT L 148, 9.6.2007, lk 17.
   
      (5)  EÜT L 262, 27.9.1976, lk 201.
   
      (6)  ELT C 130, 9.6.2009, lk 3.